Seremonielt grevskap (England)

De **seremonielle grevskap i England** (engelsk: *ceremonial counties*) er områder i England som får utnevnt en stattholder (*lord-lieutenant*), en personlig representant for den britiske monarken. Grevskapene er definert av regjeringen, og følger i utgangspunktet grensene for administrative grevskap; i mange tilfeller er det seremonielle dog større enn det administrative, for enkelte byer er selvstyrte enheter som ikke er underlagt et grevskap. Når man omtaler et grevskap som en geografisk enhet, er det oftest det seremonielle man sikter til.

## Kart

## Historie

Etter at det i 1888 ble etablert nye styringsorganer og enheter – grevskapsråd (*county council*) og grevskapsvalgkrets (*county borough*) – ble løytnantskapet reformert. Noen steder hadde lenge hatt en kongelig løytnant, som f.eks. Bristol, men andre steder brukte man de tradisjonelle grevskapene som basis for å opprettet seremonielle grevskaper. De administrative grevskapene ble satt sammen med selvstyre valgkretser; det seremonielle Leicestershire består av det administrative Leicestershire pluss grevskapsvalgkretsen Leicester. Områder som ble delt, som Suffolk (delt i East Suffolk og West Suffolk, ble beholdt som ett seremonielt grevskap.

Forskjellen mellom de tradisjonelle og de nye grevskapene er i de fleste tilfeller ikke så stor, men noen byer ble flyttet, enten i 1888 eller på senere tidspunkter. Den eneste store forskjellen er at man tidligere hadde Grevskapet London; i 1965 ble Stor-London (*Greater London*) opprettet, og løytnantskapet Middlesex ble avskaffet som en følge av dette. 
  
I 1974 ble grevskapsvalgkretsene avskaffet, og det ble foretatt en større reform av de administrative grevskapene. Flere grevskaper ble oppløst og fordelt på andre i 1990-årene: Avon, Cleveland, Hereford and Worcester, og Humberside.

## Definisjoner

* Bedfordshire, inkludert Luton
* Berkshire
* Bristol
* Buckinghamshire, inkludert Milton Keynes
* Cambridgeshire, inkludert Peterborough
* Cheshire, inkludert Halton and Warrington
* City of London
* Cornwall, inkludert Scilly-øyene
* Cumbria
* Derbyshire, inkludert Derby
* Devon, inkludert Plymouth og Torbay
* Dorset, inkludert Bournemouth og Poole
* Durham, inkludert Darlington, Hartlepool, og Stockton-on-Tees nord for elven
* East Riding of Yorkshire, inkludert Kingston-upon-Hull
* East Sussex, inkludert Brighton and Hove
* Essex, inkludert Southend-on-Sea og Thurrock
* Gloucestershire, inkludert South Gloucestershire
* Greater London, unntatt City of London
* Stor-Manchester
* Hampshire, inkludert Southampton og Portsmouth
* Herefordshire
* Hertfordshire
* Isle of Wight
* Kent, inkludert Medway
* Lancashire, inkludert Blackburn with Darwen, og Blackpool
* Leicestershire, inkludert Leicester
* Lincolnshire, inkludert North Lincolnshire, og North East Lincolnshire
* Merseyside
* Norfolk
* North Yorkshire, inkludert York, Middlesbrough, Redcar and Cleveland, og Stockton-on-Tees sør for elven
* Northamptonshire
* Northumberland
* Oxfordshire
* Rutland
* Shropshire, inkludert Telford and Wrekin
* Somerset, inkludert Bath and North East Somerset og North Somerset
* South Yorkshire
* Staffordshire, inkludert Stoke-on-Trent
* Suffolk
* Surrey
* Tyne and Wear
* Warwickshire
* West Midlands
* West Sussex
* West Yorkshire
* Wiltshire, inkludert Swindon
* Worcestershire

## Se også

*Administrativt grevskap
*Grevskap